Һуҡыр кесерткән сәскәһенән әҙерләнгән төнәтмәне халыҡ медицинаһында тын алыу юлдары шешкәндә (бронхит, трахеит һ.б.), берәй эске ағзанан (ашҡаҙан, үпкә, аналыҡтан һ.б.) ҡан килгәндә, бауыр, бөйөр, бәүел ҡыуығы сирләгәндә, ҡайһы бер гинекологик ауырыуҙарҙан, нервылар ҡаҡшағанда, йоҡоһоҙлоҡ йонсотҡанда, ҡан аҙайғанда ҡулланырға кәңәш ителә. Экзема, экссудатив диатез, сиҡан кеүек тире сирҙәре йонсотҡанда ла был төнәтмәне эсеү файҙалы. Төнәтмәне әҙерләү: 2 аш ҡалағы киптереп ваҡланған һуҡыр кесерткән сәскәһен 2 стакан ҡайнар һыуға һалып, өҫтө ябыҡ килеш йылы урында 30-40 минут тоторға кәрәк. Дауаны көнөнә 3-4 тапҡыр, ашар алдынан 20- 30 минут элек, 2-3 аш ҡалағы эсергә. Был ауырыуҙарҙан һуҡыр кесерткән япрағынан әҙерләнгән ҡайнатма ла килешә. Уны әҙерләү: 2 аш ҡалағы киптереп ваҡланған япраҡты 1 литр ҡайнар һыуға һалып, талғын утта 10 минут ҡайнатып алырға. Ҡайнатманы көнөнә өс тапҡыр, ас ҡарынға 1 аш ҡалағы эсергә.